Det er kun autoriserte regnskapsførere som kan godkjenne regnskapet til andre bedrifter og selge regnskapstjenester. For å bli autorisert regnskapsfører trengs en bachelorgrad i regnskap og to år med dokumentert praksis. Autoriserte regnskapsførere jobber i både privat og offentlig sektor med regnskap og økonomistyring. For å få søknaden om å bli autorisert regnskapsfører skal man: - være bosatt i en EØS-stat - ha fast kontorsted i Norge - være økonomisk vederheftig - ikke være umyndiggjort - ha gjennomført utdannelse i henhold til forskrift som gis av Finanstilsynet - i løpet av de siste 5 år ha regnskapspraksis tilsvarende minst 2 årsverk her i landet Autoriserte regnskapsførere og regnskapsbyråer er under strengt tilsyn fra Finanstilsynet. Tilsynet kontrollerer at regnskapsføring blir gjort i samsvar med lov og forskrift, og at arbeidet pågår på en forsvarlig måte.  Finanstilsynet er blant annet pålagt å utføre visse kontroller av at arbeidet er gjort lovlig, både i regnskapet og i virksomheten regnskapet tilhører.